Nilufar Usmonova 40 kunda 11 kg ozgani haqida gapirib berdi

To‘rt oy avval to‘rtinchi marta onalik baxtiga erishgan xonanda Nilufar Usmonova “So‘g‘diyona” nashriga bergan intervyusida qisqa muddat ichida qanday ozgani haqida gapirib berdi, deb xabar bermoqda “Darakchi.uz”

— Qizalog‘ingiz endigina to‘rt oylik bo‘ldi-yu, qomatingiz havas qilgudek. Bunga qanday erishdingiz?
— Do‘stim Jamshidning maxsus parhezi bilan qirq kun chillada 11 kilogramga ozdim.
— Qiziq, qanday parhez ekan u?
— Har ikki soatda belgilangan mahsulotlarni iste’mol qilasiz va ozasiz!
— Zo‘r-ku, Jamshidni so‘rab qo‘ng‘iroq qilishsa, nima dey?
— (kulib) Shohruxga qo‘ng‘iroq qilavering, topib beradi. Tug‘ruqdan so‘ng aksariyat ayollarda depressiya holati kuzatiladi, bu vazn ortishi bilan ham bog‘liq. Xullas, siz ko‘rib turgan qomatga do‘stimning ko‘magi bilan erishdim.
Eslatib o‘tamiz, Nilufar Usmonova 7-mart kuni uch o‘g‘ildan so‘ng qiz farzandli bo‘lgan edi.
Dildora Yusufbekova suhbatlashdi.